
రకరకాల పాత్రలు పోషిస్తూ వస్తున్న ‘అల్లరి’ నరేశ్ ఇప్పుడు ‘మేడమీద అబ్బాయి’ పాత్రలో నటిస్తున్నారు. ఆ పేరుతో రూపొందుతున్న చిత్రం ద్వారా జి. ప్రజిత్ దర్శకుడిగా పరిచయమవుతున్నారు. జాహ్నవి ఫిలిమ్స్ పతాకంపై బొప్పన చంద్రశేఖర్ నిర్మిస్తున్న ఈ చిత్రంలో నిఖిల విమల్ నాయిక. ఒక పాట మినహా షూటింగ్ పూర్తయింది. నిర్మాత మాట్లాడుతూ ‘‘ఇదివరకు ‘గమ్యం’, ‘శంభో శివ శంభో’ వంటి చిత్రాలు చేసిన నరేశ్ మరోసారి అలాంటి శక్తిమంతమైన కథతో ఈ సినిమా చేస్తున్నారు. రొమాంటిక్  కామెడీ థ్రిల్లర్గా తయారవుతున్న ఈ చిత్రానికి స్ర్కీన్ప్లే హైలైట్. నరేశ్ శైలి కామెడీ ఉంటూనే థ్రిల్ కలిగించే సినిమా. నరేశ్ను కొత్త పాత్రలో, కొత్త కథలో చూడాలనుకొనేవారికి ఈ చిత్రంతో ఆ లోటు తీరుతుంది. మిగిలి ఉన్న పాటను త్వరలోనే చిత్రీకరించి, జూలైలో చిత్రాన్ని విడుదల చేయడానికి సన్నాహాలు చేస్తున్నాం’’ అని చెప్పారు. అవసరాల శ్రీనివాస్, జయప్రకాశ్, తులసి, సుధ, సత్యం రాజేశ్, మధునందన్, జబర్దస్త్ ఆది, పద్మాజయంతి, రవిప్రకాశ్ తారాగణమైన ఈ చిత్రానికి మాటలు: చంద్రశేఖర్, సంగీతం: షాన్ రెహమాన్, ఛాయాగ్రహణం: ఉన్ని ఎస్. కుమార్, ఎగ్జిక్యూటివ్ ప్రొడ్యూసర్: ఎం.ఎస్. కుమార్, సమర్పణ: నీలిమ.

rakarakaala paatralu pooshistuu vastunna ‘allari’ naresh ippudu ‘medameeda abbai’ paatralo natistunnaaru. aa paerutho roopondutunna chitram dwara ji. prajit darsakudigaa parichayamavutunnaaru. jahnavi fillims pataakampai boppana chandrasekhar nirmistunna ee chitramlo nikhila vimal naayika. oka paata minaha shooting poortayindi. nirmaata maatlaadutuu ‘‘idivaraku ‘gamyam’, ‘sambho shiva sambho’ vanti chitraalu chesina naresh marosari alanti saktimantamaina kathatho ee sinima chestunnaru. romantic  comedy thrillerga tayaaravutunna ee chitraaniki srcheenple hylite. naresh saili comedy untoone thrill kaliginche sinima. nareshnu kotta paatralo, kotta kathalo chudalanukonevariki ee chitramtho aa lotu teerutundi. migili unna paatanu twaralone chitreekarinchi, juulailoo chitraanni vidudala cheyadaaniki sannaahaalu chestunnam’’ ani cheppaaru. avasaraala srinivas, jayaprakash, tulasi, sudha, satyam rajesh, madhunandan, jabardast aadi, padmaajayanti, raviprakash taaraaganamaina ee chitraaniki maatalu: chandrasekhar, sangeetam: shan rehaman, chayagrahanam: unni es. kumar, egjicutive producer: em.es. kumar, samarpana: neelima.